text: Tað er trúboðin og fyrrverandi lærari, John í Skemmuni úr Porkeri, sum hevur skrivað og lagt bókina um Andrew Sloan til rættis. Hann hevur lagt nógvar tímar, dagar og ár í hetta drúgva og stóra arbeiði, við tí úrsliti, at Føroya fólk á fyrsta sinni hevur atgongd til eina bók við lívssøguni um merkismannin, trúboðaran, prædikumannin, evangelistin, bíbliulæraran og ikki minst sálarhirðan Andrew William Sloan.
text: #000003
text: Andrew var føddur 9. februar 1896 og fekk millumnavnið William eftir pápanum. Tað var væl valt, tá hugsað verður um, at Andrew valdi at ganga í fotasporum faðirs síns, tá vit hugsað um hansara lívsverk – hann valdi trúboðaragerningin eins og pápin!
text: #000004
text: Bókaframløga í FinsenAndrew andaðist 15. september í 1973. Hann var tá 77 ára gamal. Tá hevði hann ótroyttiliga virka í orðsins tænastu í meira enn fimti ár. Hvat ein slíkur maður og ein slík tænasta hevur havt at týða fyri føroysku tjóðina, bæði andaliga og tímiliga, kann ikki málast á einum excel-arki ella annan hátt. Eitt er heilt vist, at orð Guds, sum verður prædika í samkomum, missiónshúsum og kirkjum viku eftir viku og ár eftir ár, hevur eitt stabiliserandi og grøðandi árin á fólki og samfelagið, sum sæst aftur í trivnaðinum og lívsgóðskuni hjá tjóðini.
text: #000005
text: John í Skemmuni sigur m.a. í formælinum: “Hetta arbeiði gjørdist drúgvari, enn eg upprunaliga hevði mett, tí tað er so nógv skrivligt eftir Andrew – bæði dagbøkur og annað tilfar, sum eg havi fingið atgongd til frá abbabørnum hansara. Tøkk skulu tey hava fyri vælvild teirra!”
text: #000010
text: Poul Færø sigur m.a. í innganginum: “Eg kom einaferð í eina svára og ovurhonds tunga trongd, sum var meir enn eg var mentur at bera, so at eg misti móti. Einastu ráðini vóru at luta hesa trongd við kæra bróður mín Andrew. Svarið, sum Andrew gav mær ta ferðina, hevur síðan tá mangan komið mær persónliga væl við í teimum mongu trongstøðum, mær hava verið fyri á lívsleiðini saman við Harranum!”
text: #000011
text: John Færø hevur eitt innlegg á aftastu kápu, har hann m.a. sigur soleiðis um bókina: “Við hesi bókaútgávu gongur John nýggjar leiðir í tænastu síni fyri Harran, og sigast má, at hann leggur væl frá landi. Talan er veruliga um eina áhugaverda, spennandi og rannsakandi bók!”
text: #000012
text: John í Skemmuni sigur við Kristiligu Tíðindatænastuna, at tað var nógv keldutilfar, ið skuldi lesast og granskast, men tað, sum hugtók hann einamest var at lesa í dagbókunum hjá Andrew og fáa dokumenterað hvussu inniliga hesin maðurin livdi við Harranum og hvussu eyðmjúkur hann var. John sigur eisini, at hann er nøgdur við móttøkuna, sum bókin hevur fingið. Um onkur liggur inni við onkrari søgu ella onkrum persónligum minni um Andrew Sloan, sum ikki er komið við í bókina, er ein vælkomin at senda hetta víðari til rithøvundan.
text: #000013
text: 9 fyrilestrar eftir Andrew W. Sloan
text: #000025